Avsjøen

Avsjøen er en innsjø på Dovrefjell i Dovre kommune i Innlandet. Sjøen ligger 925 moh. og har et areal på 1,06 km².

Avsjøen er en del av Folla-vassdraget. Den øvre, korte delen av Folla renner fra Vålåsjøen i vest og inn i Avsjøen, og Folla renner videre ut fra Avsjøen mot Hjerkinn i nordøst og deretter østover inn i Folldalen. Europavei 6 og Dovrebanen går på nordsida av Avsjøen. Det er registrert 13 steinalderboplasser og tre-fire boplasser av ukjent alder ved Avsjøen.

 Referanser 
Jon Vegard Lunde: Kulturhistorisk vandrebok: Pilegrim gjennom Dovre. Komiteen for Pilegrimsleden gjennom Dovre. Dovre 1997 (s. 36, digitalisert av Nasjonalbiblioteket)

Kategori:Innsjøer i Dovre
Kategori:Follavassdraget